钦定古今图书集成/方舆汇编/职方典/第1524卷 > 贵阳府关梁考 通志
## 钦定古今图书集成/方舆汇编/职方典/第1524卷 > 贵阳府关梁考 通志

本府。〈贵筑县附郭。〉

新添关　，在城东南二里。《贵州》站在其下。鸦关　，在城北五里。四川驿道经此。

响水关　在城西北五里。

遵德桥　在城内布政司西，明永乐年建。

皇清康熙十二年改造。

振武桥　在城内旧都司治左。

忠烈桥　以近南公祠，故名。在府治左，明时建。

皇清康熙二十一年，毁，知府汪矿捐金重修，旋圮复。

建

玉带桥　在城内龙井前。

月殿虹桥　在城南旧贡院前。

南浦桥　在富水上

霁虹桥　在城外南明河上。明永乐二年，镇远侯顾成建。

通济桥　：“在城西。” 一为头桥，一为二桥，一为三桥。

金锁桥　在西门外，定广往来之所。

济番桥　在城南三十里，入定番州大道。太慈桥　，在城西南五里。

麦架桥　：在城北三十里。

化龙桥　在新城上有大石，形肖灵龟。

浮玉桥　在南城堤，所谓“鳌矶浮玉” 是也。仙临桥　，在城北二十里。上有仙人足迹，旁有松梵庵，颇幽蒨。

洪济桥　在城北十五里。土人谢鼎建。

三江桥　：在城西北四十里。

广济桥　在城西南三里。

龙里县

长冲关　在卫城西一十七里。

陇耸关　在卫城东二十里。俱明洪武二十五年置。

水桥　在城西五里，往来大道。

永通桥　在卫城西四里。

广济桥　在卫城西南五里。

贵定县

打杵关　在新添城东五里。

马桑关　在新添城西五里。

谷忙关　：在城东一十五里。

瓮城关　：在城西南二十五里。

北门桥　在新添城北一里。

西门桥　在新添城西门外。

瓮城桥　在新添城西二里。

珍珠桥　在新添城东十里。康熙十一年，营卫守备郝一茂、边之𨱅修。瓮侣桥　在卫城东。

《麦新》桥　跨麦新溪。

落北渡　在新添城北十里。

藤茶渡　在新添州行司前十里。

修文县

乌江渡　在息烽东五十里。

大广渡　在濯灵西三十里。

开州

茶山渡　在城东三十里。黔、蜀分界。

棉花渡　在城东南五十里。黔、蜀分界。

定番州

程番桥　在城西二里

广顺州

天生桥　在从仁里。水穿山腹而成，人往来其上，如卧波之长虹。

墨绿桥　在城东五里